text: Í sambandi við, at løgtingið skal taka avgerð um fiskivinnusamstarvið við Rusland, heitir Heimafriður á politiska myndugleikan um at taka atlit til heimafriðin og heilsuna hjá fólki. Um avgerðin verður, at russisku skipini skulu fáa avmarkaða atgongd til føroyskar havnir, við at miðsavna øll russisku skipini í eina havn, eru fleiri atlit at taka.
text: #000003
text: Um vit avmarka atgongdina hjá russisku skipunum til eina havn, so savna vit samtundis amparnar á einum stað. Heimafriður stúrir fyri, hvønn hetta fer at raka og hvussu meint tað fer at raka?
text: #000005
text: Heimafriður hevur áður víst á innanhýsis kanning hjá felagnum, sum vísir, at 76 prosent av klagunum til felagið og føroyskar myndugleikar eru um ampar av russiskum skipum, umframt skipum, sum russisku skipini umskipa til við føroyskar havnir.
text: #000006
text: Hetta virksemið hevur seinastu árini verið størst í Runavík, Kollafirði og í Ánunum. Og tað er her, at flestu amparnir síggjast. Tað kemst av, at hesar havninirnar liggja tætt uppat bústaðarøkjum og landslagið er viðvirkandi til at økja um amparnar.
text: #000007
text: Heimafriður vil gera vart við, at eingin havn í Føroyum, í verandi støðu, er egnað til slík luft- og ljóðdálkandi skip, sum flestu russisku skipini av royndum elva til. Haraftumframt manglar okkum lógarkarmar, sum verja borgarar, náttúru og umhvørvið undan hesum dálkandi virkseminum.
text: #000008
text: Men skuldi tað hent, at ein havn skal veljast tú til at taka ímóti hesum skipum, hevur Heimafriður fyrr víst á, at fæst klagur koma um russisku skipini, tá tey liggja í nýggja havnaøkinum hjá Tórshavnar havn. Orsøkin er einfald tann, at skipini tá liggja í einum “opnum landslagi” og nakað longri burtur frá búðstaðarøkjum. Hendan havnin er eisini tann havnin í Føroyum, sum hevur bestu møguleikar til at leggja skipini til landstreym.
text: #000009
text: Tí heitir Heimafriður enn einaferð á myndugleikarnar um at síggja til, at krøv verða sett til havnirnar, sum tryggja fólk og umhvørvi ímóti skaðiligum og dálkandi virksemi.
text: #000010
text: Størri ídnaðarøkið og fleiri parkeringspláss við flogvøllin
text: #000020